परमेश्वर की नजर में सबसे ज्यादा प्रसन्न करने वाली बात सिय्योन में हमारी एकता है। जब सिय्योन के आत्मिक परिवारजन दूसरों की परिस्थितियों को समझें और स्वयं के लाभ का नहीं, परन्तु अपने भाइयों के लाभ का ख्याल करें, तो हमारे परमेश्वर कितने ज्यादा प्रसन्न होंगे! यदि हम जब भाई खुश हैं तो साथ में आनन्द मनाते हुए, और जब वे दु:ख में हैं तो दु:ख महसूस करते हुए, सब कुछ आपस में बांटें और एक दूसरे की देखभाल करें तो यह कितना ही अद्भुत होगा! हालांकि, यदि हम भाइयों की परिस्थितियों को समझे बिना अपनी ही भावनाओं में बहते जाएं, और उन्हें दु:ख पहुंचाएं, तो परमेश्वर अप्रसन्न होंगे। यदि हम अपने भाइयों का भला न चाहें, तो हम अपने आपको भाइयों और बहनों से ऊंचा चढ़ा लेंगे और बाद में न तो उन से प्रेम कर सकेंगे और न ही परमेश्वर को प्रसन्न कर सकेंगे।